CELEX: 62014TN0693
Language: da
Date: 2014-09-24 00:00:00
Title: Sag T-693/14: Sag anlagt den 24. oktober 2014 — Hamr Sport mod Kommissionen

12.1.2015   
            
            
               DA
            
            
               Den Europæiske Unions Tidende
            
            
               C 7/36
            
         Sag anlagt den 24. oktober 2014 — Hamr Sport mod Kommissionen
   (Sag T-693/14)
   (2015/C 007/40)
   Processprog: tjekkisk
   
      Parter
   
   
      Sagsøger Hamr Sport a.s. (Prag, Den Tjekkiske Republik) (ved advokat T. Capoušek)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Kommissionens afgørelse af 11. juni 2014 (S.A.33575 — almennyttige sportsfaciliteter) erklæres ugyldig.
            
         
               —
            
            
               Europa-Kommissionens anfægtede afgørelse annulleres, og
            
         
               —
            
            
               Sagen hjemvises til Europa-Kommissionen til yderligere behandling og vedtagelse af foranstaltninger til afhjælpning af den beskrevne situation.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat følgende anbringender.
   
               1.
            
            
               Den anfægtede afgørelse er fejlagtig, eftersom sagsøgte i den procedure, der lå forud for den anfægtede afgørelse, ikke gav et behørigt svar på alle sagsøgerens beviser og udtalelser og navnlig ikke på, om der var ført bevis for, at der forelå ulovlig statsstøtte.
            
         
               2.
            
            
               Sagsøgte kan ikke til støtte for sin konklusion i den anfægtede afgørelse påberåbe sig undtagelsen i artikel 107, stk. 3, litra c), TEUF, eftersom betingelserne og de forudgående krav til dens anvendelse ikke er opfyldt.
            
         
               3.
            
            
               Som følge af sin retlige status (erhvervsselskab) har sagsøgeren ikke ret til at deltage i nogen procedure for støtte fra ministeriet for uddannelse, ungdom og sport, end ikke selv om den rent faktisk opererer på samme marked som sine konkurrenter og støtter den samme målgruppe af personer — støttemodtagerne (som også er identiske i relation til den generelle/almene interesse).